69. ének
Püspök: Az Atya, [ +] Fiú, Szentlélek nevében.
Gyülekezet: Ámen. A gyülekezet énekli az „Ámen”-t:
I: GYÓNÁS (BŰNVALLÁS ÉS FELOLDOZÁS)     
1. Lelkész: Az Úr Jézus Krisztus kegyelme legyen mindnyájatokkal!  Testvéreim! Isten színe előtt gondoljunk méltatlanságunkra, és valljuk meg bűneinket!
Ha nincs gyónási lekció, a gyülekezet itt áll fel – ezt a lelkész kézmozdulatával jelezheti. Itt rövid csendet is tarthatunk. Ezután a gyülekezet válaszol a gyónási kérdésekre, és/vagy elmondja a gyónó imádságot:
1. Lelkész és Gyülekezet: Vallom előtted, szent és igaz Isten, hogy vétkeztem ellened és embertársaim ellen gondolattal, szóval és cselekedettel. Sok jót elmulasztottam, sok rosszat elkövettem. Nem vagyok méltó kegyelmedre, méltó vagyok ítéletedre. Hozzád fordulok mégis: nincs más reménységem. Szent Fiadért, az Úr Jézus Krisztusért kérlek: légy hozzám irgalmas, és bocsásd meg bűnömet! Ámen.

Püspök: Bízzatok, testvéreim! Isten megkönyörült rajtunk Jézus Krisztus által, aki meghalt bűneinkért, hogy Istenhez vezessen minket. Én pedig feltámadott Urunk megbízásából feloldozlak benneteket bűneitekből az Atya, a Fiú és a Szentlélek nevében! Járjatok új életben a Szentlélek erejével!
Gyülekezet: Ámen.
A gyülekezet helyet foglal – ezt a lelkész kézmozdulatával jelezheti.
II. BEVEZETŐ RÉSZ
BEVEZETŐ ZSOLTÁR (INTROITUS)
2. Lelkész: Bevezető ige (az egyszerű rendhez) 
Áldott az Isten, a mi Urunk Jézus Krisztus Atyja, aki megáldott minket minden lelki áldással a Krisztusban. Ef 1,3 
Dicsőítés (Gloria in excelsis)
A nap imádsága (Kollekta)
2. Lelkész: Imádkozzunk! Hálát adunk neked, mennyei Atyánk, minden ajándékodért. Köszönjük a mindennapi kenyeret, testünk és lelkünk békességét, tápláló igéd, amellyel most is szól hozzánk. Áldd meg mai ünnepünket, hogy épülő óvodánknak és a jövő gyülekezetének igazi örömmel örvendezzünk, az Úr Jézus Krisztus által, aki veled és a Szentlélekkel Isten, él és uralkodik mindörökkön-örökké.
Gyülekezet: Ámen. 
Igeolvasás (Evangélium)
 Lektor: Hallgassa meg a gyülekezet az ünnep evangéliumát!
A gyülekezet halleluját énekel.
Isten igéjét olvasom Máté evangéliuma 7. fejezetének 24. versétől [a 27. versig]:     24Aki tehát hallja tőlem ezeket a beszédeket, és cselekszi azokat, hasonló a bölcs emberhez, aki kősziklára építette a házát. 25És ömlött a zápor, és jöttek az árvizek, tomboltak a szelek, és nekirontottak annak a háznak, de nem dőlt össze, mert kősziklára volt alapozva. 26Aki pedig hallja tőlem ezeket a beszédeket, de nem cselekszi, hasonló a bolond emberhez, aki homokra építette a házát. 27És ömlött a zápor, és jöttek az árvizek, tomboltak a szelek, és beleütköztek abba a házba; és az összedőlt, és teljesen elpusztult. 
Az evangéliumi szakasz végén:
1. Lelkész:          Ez a mai nap evangéliuma.
[Gyülekezet:] Áldunk téged, Krisztusunk!
gyermekek szolgálata, felvonuló zongorás kísérettel
III. IGEI RÉSZ
igehirdetés 
Püspök: Kegyelem nektek és békesség, Istentől, a mi Atyánktól és a mi Urunktól, Jézus Krisztustól! Hallgassa meg a gyülekezet a mai ünnepnap igehirdetés alapigéjét, amelyet megírva találunk 1.Kor 3. fej 11. versében:
Mert más alapot senki sem vethet a meglevőn kívül, aki Jézus Krisztus. 
1. Kor 3:11.
Püspök: Urunk, szentelj meg minket igéddel!
Gyülekezet: A te igéd igazság!
Ünneplő Gyülekezet! 
Szívesen köszöntenélek Benneteket így: Kedves Gyermekek! 
Mert ma itt mindannyian gyermekek vagyunk. Úgy érzem magam, mint egy kisgyerek, aki belecsücsül édesanyja ölébe, és ott jó lenni. Annyi mindent próbáltatok, kedves bakonycsernyei testvéreim, hogy ez óvoda-építés elindulhasson. Két évtized óta fáradoztok, terveztek, álmodoztok – s eddig hiába. S most az Úristen úgy gondolta: itt az ideje cselekedni. S amit emberi erővel, kapcsolatokkal nem sikerült elérni, azt most az Úristen kegyelmesen megadja. Ott ülünk az ölében, Ő pedig cselekszik értünk. Olyanok vagyunk, mint az álmodók. 
Ahogyan a Reformáció idején is – annyian igyekeztek már előzőleg is megújítani az egyházat, áldott, igaz emberek hirdették tisztán Jézus evangéliumát. S egyszer az Úr úgy látta jónak, hogy újra szóljon, hogy Szentlelkével Krisztusról tanúskodjék: Más alapot senki nem vethet a meglevőn kívül, aki Jézus Krisztus. 
Most sem mondhatunk mást. Igen, köszönjük az adakozóknak –  Magyarország Kormányának – köszönjük a bátorítóknak – egyházkerületünknek és vezetőinknek, hogy elkezdhetjük ezt az építkezést. De tudjuk: Más alapot senki nem vethet a meglevőn kívül, aki Jézus Krisztus. 
Ő, Jézus Krisztus, erős alap. Minden terhet elhordott értünk a kereszten. Nincs olyan súly, amivel ne lehetne rá épülni! Nincs olyan életteher, amit Ő ne bírna el! De a léggömb embereket, akik saját igazságukkal felfuvalkodottan repkednek, nem tudja megtartani. Azokat elfújja a szél. 
Jézus erős alap. Őrá épül a gyülekezet is. Ez az óvoda is. Nem az épület, hanem a benne folyó munka. Ahogy Jézus befogadott minket, úgy fogadunk be itt is mindenkit, aki otthont, védelmet keres. SNI-vel küzdőket, talán még cumival is lehet érkezni. Jöhetnek tősgyökeres csernyeiek, ide költözöttek gyerekei sőt távolabbról érkezők is. Várjuk a hívőket, gyülekezeti tagokat és azokat, akik az óvoda jó hírét hallották. Mert Jézus erős alap: őrá épül a gyülekezet, ez az óvoda is. Ezért a Jézusra épülő óvoda is elbírja a súlyt. 
Más alapot senki nem vethet a meglevőn kívül, aki Jézus Krisztus. Mert Ő tart meg. Ma is itt ülünk az ölében. Gyermekek lehetünk nála – nagypapák és anyukák, polgármester és államtitkár – gyermekek lehetünk Jézus ölében. Biztonságban és szeretetben. Mert Jézus tart meg minket. Egyedül Ő. Ámen.  

Hitvallás
2. Lelkész: Magasztaljuk a Szentháromság egy igaz Istent! 
      Magasztaljuk a Szentháromság egy igaz Istent! Mondjuk el az Apostoli Hitvallást 
Hiszek egy Istenben, mindenható Atyában, mennynek és földnek Teremtőjében. 
És Jézus Krisztusban, az Ő egyszülött Fiában, a mi Urunkban, aki fogantatott Szentlélektől, született Szűz Máriától, szenvedett Poncius Pilátus alatt; megfeszítették, meghalt és eltemették. Alászállt a poklokra, harmadnapon feltámadt a halottak közül, fölment a mennybe, ott ül a mindenható Atya Isten jobbján, onnan jön el ítélni élőket és holtakat. 
Hiszek Szentlélekben. Hiszem az egyetemes anyaszentegyházat, a szentek közösségét, a bűnök bocsánatát, a test feltámadását és az örök életet. Ámen.

hirdetés 
Felügyelő, presbiter: Gyülekezetünk és óvodánk nevében szeretettel köszönjük Bencze András püspökhelyettes urat és köszönjük szolgálatát. Köszönjük a jelenlévő lelkészeket, szolgálattevőket. A Magyarországi Evangélikus Egyház képviseletében köszöntjük: Pröhle Gergely országos felügyelő és Mészáros Tamás egyházkerületi felügyelő urakat. Köszöntjük Magyarország Kormányát képviselő Soltész Miklós államtitkár urat, a Miniszterelnökség egyházi és nemzetiségi kapcsolatokért felelős államtitkárát, köszöntjük országgyűlési képviselőnket, Törő Gábor urat, Turi Balázs polgármester urat, Fidrich Krisztina úrhölgyet Bakonycsernye nagyközség jegyzőjét, képviselőket és községünk intézményeinek vezetőit. Török Szabolcs urat a Székesfehérvári Tankerület igazgatóját. 
Detti:
Köszöntjük egyházunk oktatási osztályának munkatársait, az épület tervezésében, tendereztetésében, tervezésében és kivitelezésében közreműködő vezetőket és munkatársaikat. S nem utolsó sorban köszöntjük intézményünk gyermekeit és hozzátartozóikat, valamint minden kedves meghívott vendégünket. Hálaadó istentiszteletünk következő részében, négy köszöntőt hallgatunk meg, majd felolvassuk és aláírjuk az alapkő okiratot. 

Az imádság után, átvonulunk az építkezéshez, ahol elhelyezzük az időkapszulát. Az istentisztelet áldással és a himnusz eléneklésével zárul. Ezt követően mindenkit szeretettel várunk a gyülekezeti házunkban rendezett fogadáson. 

Köszöntők:
Soltész Miklós államtitkár úr
Törő Gábor képviselő úr
Turi balázs polgármester úr
Prőhle Gergyely országos felügyelő úr 

443. ének 1. verse
Felkérem Bencze András püspökhelyettes urat az alapkő okirat  felolvasására, aláírására.
Alapkő okirat felolvasása, aláírása 
Mikor jóra fordította Sion sorsát az ÚR, olyanok voltunk, mint az álmodók. Zsolt 126, 1
Alapkő okirat
Az Úr 1999. évében gyülekezetünk vezetősége felmérést végzett közösségünk körében. Ennek eredményeiből terveket készítettünk, amelyek közül legnagyobb álmunk egy korszerű, ugyanakkor gyönyörű templomunk környezetébe szépen illeszkedő épület megépítése volt, óvodánk számára. Álmodtuk, hittük Megváltónk közelében lelki otthonra találnak gyülekezetünk felnövekvő nemzedékei. Egy emberöltő munkája, fel-fel lángoló hite, csalfa reményei nyomán az Úr végtelen irgalmassága mégis szárba szökkentette e vágyat.  
Istenünk iránti hálánk alig szavakba önthető, hiszen hosszú idő alatt türelemre, kitartó munkára és nem lankadó hitre tanított bennünket. Végezetül az Úr, Magyarország Kormányának anyagi támogatásával, megáldotta terveink megvalósulását. Soli Deo Gloria! A hálaadás mellett ez az üzenet hitvallás és egyben jövőnek szóló intés is. Ez az épület, akár csak életünk, erős alapokon nyugszik a Kősziklán, aki a Krisztus ( Lk 6, 48). 
Ez a leendő épület a maga letisztultságában, szépségében őt hirdeti, azt az Istent, aki „közöttünk lakozott, akinek láttuk dicsőségét, … telve kegyelemmel és igazsággal” (Jn 1, 14). Az ő nevében kezdtük meg munkánkat, rá bízzuk gyermekeink és egyházunk jövőjét. Hiszünk a rajta nyugvó, belőle kiinduló, s hozzá mindig visszatérő, megújulni képes gyermeki hit erejében. 
Bakonycsernye, 2024.10. 30.
 Általános könyörgő imádság (Oratio oecumenica)
Püspök:  Imádkozzunk! 
Mindenható, örök Isten! Hálát adunk, hogy megerősíted hitünket, megvigasztalod szívünket és minden képzeletet meghaladó módon teljesíted kéréseinket. 
Lektor: Jöjj, Szentlélek Isten! Tölts be erőddel, amikor ezért az új hajlékért hálát adunk! Áldd meg az építő munkásokat és áldj meg mindenkit, akik lehetővé tették az építkezést. Jöjj Szentlélek, tölts be mindnyájunkat! Kérünk téged,
Gyülekezet: Urunk, hallgass meg minket!
Lektor: Jöjj, Szentlélek Isten! Szentelj meg minden családot és gyermeket, akik ……………….. evangélium igazságát ne testi módon, hanem lélek szerint ítéljük meg! Jöjj Szentlélek, tölts be mindnyájunkat! Kérünk téged,
Gyülekezet: Urunk, hallgass meg minket!
Lektor: Jöjj, Szentlélek Isten! Add, hogy az Úr házába mindenkor örvendezve lépjünk! Derítsd fel értelmünket, vidámítsd meg szívünket és tölts be újra meg újra az üdvösség örömével! Jöjj Szentlélek, tölts be mindnyájunkat! Kérünk téged,
Gyülekezet: Urunk, hallgass meg minket!
Lektor: Jöjj, Szentlélek Isten! Teremts köztünk egyetértést és erősítsd meg a szeretet kötelékét, hogy Istennek tetsző legyen a hitvallásunk és minden imádság, mely ebben a házban elhangzik. Jöjj Szentlélek, tölts be mindnyájunkat! Kérünk téged,
Gyülekezet: Urunk, hallgass meg minket!
Lektor: Jöjj, Szentlélek Isten! Részesíts minket a kereszt titkában és a föltámadás erejében, valahányszor a kenyérben és a borban Krisztus testével és vérével egyesülünk. Jöjj Szentlélek, tölts be mindnyájunkat! Kérünk téged,
Gyülekezet: Urunk, hallgass meg minket!
Püspök: Urunk és Istenünk! Áraszd ki Lelkedet, hogy késszé tegyen az engedelmességre, megtartson a hűségben, és bátorságot adjon hitünk megvallására, az Úr Jézus Krisztus által, aki veled és a Szentlélekkel Isten, él és uralkodik mind-örökkön örökké.  
Gyülekezet: Ámen.
Miatyánk
A gyülekezet a lelkész vezetésével együtt mondja.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezõknek, és ne vígy minket kísértésbe, de szabadíts meg a gonosztól, mert tied az ország, a hatalom és a dicsőség mindörökké. Ámen.

Postludium

IV. ÁLDÁS
Kivonulás, Áldás

Püspök: Az Úr Jézus Krisztusba, üdvösségünk alapkövébe vetett hittel helyezzük el ennek az óvodának alapkövét: az Atya (ütés) és a Fiú (ütés) és a Szentlélek (ütés) nevében. Legyen ez az épület a békesség, biztonság és öröm helye a gyermekek számára, ahol Jézus a házigazda, és az Ő szeretete építi a közösséget, erősíti és vezeti a szolgálókat, legyen megszentelt hely, Isten dicsőségére! 
Az Úr vezesse a tervezőket, őrizze a kivitelezőket, bátorítsa az adakozókat, elégítse meg a megrendelőket, hogy miközben ez az épület épül, Isten országa is épüljön közöttünk! 
Püspök: Isten népe! 
Az Úr áldjon meg és őrizzen meg téged! Az Úr világosítsa meg az ő arcát terajtad, és könyörüljön rajtad! Az Úr fordítsa az ő arcát tefeléd, + és adjon neked békességet!
Gyülekezet: Ámen.

Himnusz

Állófogadás